בס"ד כח סיון תשפ"ב כתב בספר זכרון יצחק (פרק כח, עמ' קצב) שאם אחד מהורי החתן או הכלה יושב שבעה, ולא ניתן לדחות את החופה – האבל יהיה בחופה (כמובן בלי מוזיקה), יערכו אותה מחוץ לאולם שמחות, ואח"כ יחזור האבל לביתו.  והמרא דאתרא אאמו"ר שליט"א הוסיף לי שהוא שאל בשעתו את הרב עובדיה זצ"ל והרב ענה לו שהאב ישים חול בנעליים (שהרי אסור לו ללבוש נעליים כרגיל, וזה מעין חליצת נעליים).  לגבי הלבוש – האבל יוכל ללבוש בגדי שבת כרגיל, רק לא בגדים חדשים. מורנו הרב גם הוסיף שאף יכולים להשאר בחדר צדדי כגון המשרד של האולם (וזה נחשב כהליכה לביתו לאחר החופה הנ"ל), ושם יערכו להם שולחן בלי שהמוזיקה מגיעה לשם וכו'.. הכל לפי העניין. בשורות טובות.